Mit tehetünk még a diákok és pedagógusok érdekében?

Saródy Vera javaslatai

* Minden diák és minden pedagógus időszakonkénti megkeresése telefonon vagy skype-on. Fontos, hogy azok is érezzék a közösség jelenlétét, akik maguk nem keresnek aktívan kapcsolatokat. Ez egyrészt jólesik azoknak, akik jól vannak, de lehet megtartó erő azok számára, akik éppen kezdenek kihullani az öntevékenységből.
* Akár kiscsoportokat is létre lehetne hozni, amikben a gyerekek egymással megbeszélhetik a tananyagot vagy az unatkozásaikat….
* Pedagógusok számára online csoportos megbeszéléseket kezdeményezni, amiben megoszthatják egymással a pedagógusok a tapasztalataikat, az új helyzethez történő alkalmazkodás feszültségét. Ez a csoport alakulhat spontán módon, lehet valamilyen formai rendszerben, lényeg, hogy mindenki tartozzon valahová. Előnyös, ha olyanok tartoznak egy csoportba, akik szívesen osztják meg egymással a gondolataikat.Ilyen csoportok létrehozása lehet vezetői feladat, de kezdeményezheti az iskolapszichológus is. Ő akár önkéntes részvétellel, körlevélben egyéni szokásokat figyelembe véve.

Legfontosabb problémának tartom, amiért ezeket írtam, hogy nem jelzik azok a gondjaikat, akik leginkább veszélyeztetettek. Az egyéni törődés érzését hogyan lehet fenntartani? Hiszen, amikor az osztályban vannak a gyerekek, akkor egy pillantást, egy mosolyt, egy rendreutasítást minden gyerek kap. Most viszont ez elmarad.

Az is gond lehet, hogy az otthon unatkozó tinik, bárkivel lekezdenek csetelni, aki hajlandó rá. Az ő szándékaikat pedig nem ismerhetjük.

2020. 03. 17.